გაზაფხულის მანჭკვალა
გაზაფხულის მანჭკვალა (ლათ. Gymnopus dryophilus) — გიმნოპუსის გვარის სოკო ომფალოტისებრთა ოჯახისა. წარსულში მიაკუთვნებდნენ კოლიბიას გვარს. საჭმელი სოკოა. საჭმელად გამოიყენება მხოლოდ ქუდი. ფართოდაა გავრცელებული ჩრდილოეთ ნახევარსფეროს ზომიერ სარტყლებში. იზრდება ზაფხულ-შემოდგომით. სოკო პირველად აღწერა ფრანგმა მიკოლოგმა პიერ ბიულიარმა 1821 წელს როგორც Agaricus dryophilus. მიმდინარე ბინომინალური სახელწოდება მიანიჭა ამერიკელმა მიკოლოგმა უილიამ ალფონსო მერილმა 1916 წელს. სამეცნიერო სინონიმები: Agaricus dryophilus Bull. 1790 Collybia aquosa var. dryophila (Bull.) Krieglst. 2000 Collybia dryophila (Bull.) P. Kumm. 1871 Marasmius dryophilus (Bull.) P. Karst. 1889 Omphalia dryophila (Bull.) Gray 1821